***ՏԵՂԵԿԱՆՔ-ՀԻՄՆԱՎՈՐՈՒՄ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 14-Ի N 176-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ***

 *Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասին 5-րդ կետի, «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետի պահանջների հիման վրա:*

 *Որոշման նախագծում փոփոխությունները կապված են.
1.Միասնական սոցիալական ծառայության Հրազդանի տարածքային կենտրոնի 2021 թվականի հոկտեմբերի 13 թիվ 458 գրության համաձայն «Վարձատրվող հասարակական աշխատանքներ» ծրագրով` 4115 հոդվածով նախատեսվել է 405579 հազար դրամ եկամուտ և նույնքան ծախս:*

*1.«Հուղարկավորությոնների կազմակերպման, գերեզմանատների և հուշարձանների պահպանման, շահագործման» ՀՈԱԿ-ի 4511 «Սուբսիդիաներ ոչ ֆինանսական պետական (համայնքային) կազմակերպություններին» հոդվածը պակասեցնում ենք 5մլն 55 հազար դրամով:*

*2.«Հրազդանքաղլույս» ՀՈԱԿ-ի 4511 «Սուբսիդիաներ ոչ ֆինանսական պետական (համայնքային) կազմակերպություններին» հոդվածում հատուկ նպատակային նյութերի ձեռք բերման պլանային թիվը պակասեցրել ենք 5մլն դրամով:*

*3. Հրազդան համայնքի փողոցների արտաքին լուսավորության ծրագրով պլանը ավելացրել ենք` նոր թաղամասերի սպասարկման ցանցը մեծացնելու հետևանքով, իսկ աշխատակազմի գազի ծախսային պլանը ավելացրել ենք 4մլն 55 հազար դրամով:*

*4.Հուշարձանների և մշակութային արժեքների վերականգնման և պահպանման ծրագրով նախատեսվել է ֆինանսական աջակցություն 1 մլն դրամի չափով` «Ջրառատ» բարեգործական հասարակական կազմակերպությանը Հրազդան քաղաքում Արցախյան 44-օրյա պատերազմում զոհված հերոսների հիշատակը հավերժացնող հուշահամալիրի շինարարական աշխատանքների ավարտման նպատակով:
Քանի որ բյուջեն հաստատելու մասին համայնքի ավագանու որոշումը կրում է նորմատիվ բնոյթ, ուստի նրա մեջ կատարվող փոփոխության նախագիծը ևս կրում է նորմատիվ բնույթ։* ***ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ***